Bombaši u Pakistanu ubili 42 osobe
Pakistanske vlasti pooštrile bezbednosne mere kraj verskih objekata u čitavoj zemlji, posle dva samoubilačka napada u Lahoreu
Napade u Lahoreu osudile su SAD, generalni sekretar UN Ban Ki-mun, kao i komesar EU za spoljnu politiku Ketrin Ešton. Sufistički hram u kome je izvršen napad smatra se simbolom umerenog islama – što je veroispovest većine Pakistanaca. Sigurnosne kamere snimile su eksplozije i reakciju uplašenih vernika. Napadi su izvršeni u četvrtak, kada su se hiljade ljudi okupile u hramu Data Darbar, mestu gde je se nalazi grobnica sufističkog sveca, koju svake godine poseti veliki broj vernika. Čovek po imenu Džamšid opisuje šta se dogodilo: „ Policija navodi da se jedan od napada dogodio u dvorištu hrama, a drugi u podrumu gde su se vernici prali pred molitvu. Sufista Halik Ahmed kaže da se verovalo da je hram bezbedno mesto. „ Pakistanski premijer Jusuf Raza Gilani osudio je napade. On je rekao da hram Data Darbar ima sentimentalni značaj za muslimane širom zemlje, i da činjenica da je postao meta napada pokazuje da napadačima ništa ne znače religija niti verska ubedjenja.